ประกาศกรมการขนส่งทางบกประกาศกรมการขนส่งทางบกเรื่อง กำหนดแบบลักษณะ ขนาดการติดตั้งและเงื่อนไขการใช้เครื่องหมายสำหรับรถยนต์รับจ้างบรรทุกคนโดยสารไม่เกินเจ็ดคนพ.ศ. ๒๕๖๐[๑] อาศัยอำนาจตามความในข้อ๘ วรรคสอง ของกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคน พ.ศ. ๒๕๖๐อธิบดีกรมการขนส่งทางบกออกประกาศกำหนดแบบลักษณะ ขนาดการติดตั้งและเงื่อนไขการใช้เครื่องหมายสำหรับรถยนต์รับจ้างบรรทุกคนโดยสารไม่เกินเจ็ดคนไว้ดังต่อไปนี้ข้อ๑ ในประกาศนี้รถยนต์รับจ้าง หมายความว่า รถยนต์รับจ้างบรรทุกคนโดยสารไม่เกินเจ็ดคนข้อ ๒ รถยนต์รับจ้างต้องมีเครื่องหมายเป็นอักษรโรมันว่าTAXI โดยให้มีแสงไฟสีขาวพร้อมด้วยกรอบสีขาวที่บังคับแสงเห็นเครื่องหมายได้ชัดเจนทางด้านหน้ารถในเวลากลางวันและกลางคืนติดตรึงไว้ในแนวนอนบนหลังคาทั้งนี้ ลักษณะขนาดของเครื่องหมายให้เป็นไปตามแบบ ร.จ. ๑ ท้ายประกาศนี้ในกรณีเจ้าของรถยนต์รับจ้างประสงค์จะใช้เครื่องหมายแสดงการเป็นรถยนต์รับจ้างแตกต่างจากที่กำหนดในวรรคหนึ่งเครื่องหมายที่ประสงค์จะใช้ต้องได้รับความเห็นชอบจากกรมการขนส่งทางบกก่อนข้อ๓ เครื่องหมายตามข้อ ๒ให้ใช้เป็นเครื่องหมายแสดงการมีเครื่องสื่อสารด้วยข้อ๔ รถยนต์รับจ้างต้องมีเครื่องหมายแสดงสถานะบริการและเครื่องหมายอื่นดังนี้(๑)เครื่องหมายแสดงสถานะบริการเป็นตัวอักษรภาษาไทยหรือภาษาอื่นที่มีความหมายว่า ว่าง หรือสัญลักษณ์แทนคำว่า ว่างเปิดแสดงสีเขียวเมื่อไม่มีผู้โดยสาร และปิดเมื่อมีผู้โดยสารหรือไม่ประสงค์จะทำการรับจ้างติดไว้ด้านหน้ารถตอนหน้าด้านซ้ายของคนขับรถหรือส่วนใดส่วนหนึ่งของรถให้สามารถมองเห็นได้ชัดเจนจากด้านหน้ารถในเวลากลางวันและกลางคืน(๒)เครื่องหมายแสดงหมายเลขทะเบียนรถทำด้วยโลหะคงทนต่อสภาพการใช้งานและไม่หลุดลอกโดยง่ายพื้นเครื่องหมายเป็นสีเหลือง ตัวอักษรประจำหมวดเป็นอักษรภาษาไทยและภาษาอังกฤษตัวพิมพ์ใหญ่สีดำหมายเลขทะเบียนเป็นหมายเลขอารบิคสีดำ ภายในกรอบสีดำยึดติดมั่นคงไว้ที่แนวกึ่งกลางประตูรถตอนหลังด้านในใต้ขอบกระจกทั้งสองข้างในลักษณะที่คนโดยสารสามารถมองเห็นได้ชัดเจนการเทียบหมวดตัวอักษรภาษาไทยเป็นตัวอักษรภาษาอังกฤษให้เป็นไปตามประกาศกรมการขนส่งทางบกเรื่อง กำหนดการใช้ตัวอักษรหรือตัวเลขประจำหมวด หมายเลขทะเบียน และรหัสจังหวัดสำหรับแผ่นป้ายทะเบียนรถที่ใช้ตามความตกลงระหว่างประเทศ(๓)เครื่องหมายแสดงการติดอุปกรณ์ที่ใช้บันทึกภาพ โดยติดไว้ที่ตำแหน่งคอนโซลบริเวณที่นั่งผู้โดยสารตอนหน้าภายในรถยนต์รับจ้างและที่ด้านในของกระจกกันลมด้านหน้ารถโดยหันข้อความด้านหน้าของเครื่องหมายออกด้านนอกรถให้ผู้โดยสารสามารถมองเห็นได้อย่างชัดเจน(๔)เครื่องหมายแสดงคำแนะนำการใช้งานปุ่มฉุกเฉิน และคำเตือนหากใช้งานผิดวัตถุประสงค์ติดไว้ที่บริเวณใกล้เคียงปุ่มฉุกเฉินเป็นภาษาไทยและภาษาอังกฤษ(๕)รถยนต์รับจ้างของบุคคลธรรมดาต้องมีหมายเลขทะเบียนรถและข้อความ ร้องเรียนแท็กซี่โทร. ๑๕๘๔ เป็นตัวเลขอารบิคพ่นด้วยสีขาวหรือสีน้ำเงินที่ตัดกับสีของตัวรถแสดงไว้ที่ประตูตอนหน้าด้านนอกทั้งสองข้างให้มองเห็นได้ชัดเจน(๖)รถยนต์รับจ้างของนิติบุคคลต้องมีชื่อนิติบุคคล หมายเลขทะเบียนรถและข้อความ ร้องเรียนแท็กซี่โทร. ๑๕๘๔ เป็นตัวเลขอารบิคพ่นด้วยสีขาวหรือสีน้ำเงินที่ตัดกับสีของตัวรถแสดงไว้ที่ประตูตอนหน้าด้านนอกทั้งสองข้างให้มองเห็นได้ชัดเจนกรณีที่จะแสดงตราสัญลักษณ์ของนิติบุคคลให้แสดงไว้ที่ประตูตอนหลังด้านนอกทั้งสองข้างลักษณะ ขนาด ของเครื่องหมายตาม (๒) (๓) (๕) และ (๖)ให้เป็นไปตามแบบ ร.จ. ๒ ร.จ. ๓ และ ร.จ. ๔ ท้ายประกาศนี้ข้อ๕ ประกาศนี้ให้ใช้บังคับตั้งแต่วันประกาศเป็นต้นไปประกาศ ณ วันที่ ๙พฤศจิกายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑. แบบเครื่องหมายแสดงตัวอักษรโรมันสำหรับติดตั้งบนหลังคารถยนต์รับจ้าง(ร.จ. ๑)๒.แบบเครื่องหมายแสดงหมายเลขทะเบียนรถสำหรับติดด้านในตัวรถยนต์รับจ้าง (ร.จ. ๒)๓.แบบเครื่องหมายแสดงการติดอุปกรณ์ที่ใช้บันทึกภาพภายในรถสำหรับติดรถยนต์รับจ้าง (ร.จ.๓)๔.แบบเครื่องหมายแสดงข้อความสำหรับติดด้านนอกตัวรถยนต์รับจ้างสำหรับบุคคลธรรมดา (ร.จ.๔)(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๒๕/๔ ธันวาคม ๒๕๖๐